Ole Erevik får selskab af en landsmand i målet hos Aalborg Håndbold.

Aalborg Håndbold har fundet afløseren for keeper Søren Pedersen, som fortsætter sin karriere i Mors/Thy Håndbold. Ny mand i målet bliver den 25-årige nordmand Morten Nergaard, som kommer fra den norske klub Elverum, skriver TV2 Sport. - Man ved jo aldrig, hvad der venter rundt om hjørnet i dette game. Jeg har altid haft lyst til at prøve mig af i en udenlandsk liga, og når det kan foregå hos en medaljekandidat i Danmark, så er der ingen tvivl om, at det er det rette for mig, siger Morten Nergaard til ostlendingen.no. Dermed råder klubben nu over to norske keepere, idet man allerede har Ole Erevik mellem stængerne. Det norske firkløver fuldendes af bagspiller Kristian Kjelling og fløjen Håvard Tvedten.